**Hovedregler for fraværsføring**

* Når eleven er borte fra timer uten å ha gitt beskjed, registreres fravær med X. Eleven skal ha anmerkning for ikke å ha meldt om fravær.
* Når eleven selv melder fravær i VIS, registreres det med M. Kontaktlærer følger opp fraværet i klassens time hver uke.

**INFORMASJON OM FRAVÆR OG FRAVÆRSREGLER**

HVIS DU SKAL VÆRE BORTE FRA SKOLEN

Når eleven skal være borte fra undervisning, skal dette meldes til skolen i forkant. Dette gjøres i Visma InSchool (VIS). Du legger inn dokumentasjon på fraværet ditt i VIS under menypunktet​

* **Mine søknader – Egenmelding – Opprett egenmelding**​

Det er kun eleven som får registrert fravær i VIS, ikke foresatte. Fraværet må dokumenteres så snart som mulig, og senest innen ei uke.

Fravær som ikke meldes/udokumentert fravær gir ordensanmerkning.

Sykefravær skal dokumenteres med legeerklæring for å få sykefravær registrert som dokumentert fravær.

SYKDOM OG FRATREKK AV FRAVÆR

Kronisk sykdom: Legeerklæring leveres til kontaktlærer, og kontaktlærer får den arkivert i skolens systemer. Man kan få fratrekk for inntil 10 fraværsdager ved kronisk sykdom. Annet helsefravær kan kun fjernes fra og med fjerde sammenhengende sykdomsdag. Fravær på grunn av funksjonshemming eller kronisk sykdom kan fjernes fra første fraværsdag.

HVA SLAGS FRAVÆR KAN JEG DOKUMENTERE?

* helse- og velferdsgrunner (for eksempel legebesøk eller begravelse)​
* arbeid som tillitsvalgt ​
* politisk arbeid ​
* hjelpearbeid ​
* lovpålagt oppmøte (for eksempel innkalling til rettssak)​
* representasjon i arrangement på nasjonalt eller internasjonalt nivå ​
* fravær i forbindelse med religiøse høytider for elever som er medlemmer av andre trossamfunn enn den norske kirke (inntil 2 dager)​
* sikkerhetskurs på bane og andre og tredje del av sikkerhetskurs på vei i forbindelse med trafikkopplæring til førerkort klasse B

HVA SLAGS FRAVÆR KAN JEG FÅ FJERNET FRA VITNEMÅL/KOMPETANSEBEVIS?

* Dersom du har dokumentert fravær av grunner som er nevnt ovenfor, kan du kreve at noe av dette fraværet fjernes fra vitnemålet eller kompetansebeviset ditt. ​
* Sikkerhetskurs er ett av unntakene når det gjelder fratrekk. Dette fraværet vil uansett bli stående på vitnemålet ditt.​
* Du kan kreve at til sammen 10 hele dager fjernes. Du kan ikke kreve at timefravær fjernes.​
* Helsefravær kan kun fjernes fra og med fjerde sykdomsdag. Fravær på grunn av funksjonshemming eller kronisk sykdom kan fjernes fra første fraværsdag. ​

Fratrekk søkes om fortløpende, men absolutt siste frist er 31.05.2025. Dette gjør eleven selv i VIS. Fratrekket godkjennes av områdeledere.

FRAVÆRSKODER I VIS

**X:** **Udokumentert fravær**.  
Den teller på fagfravær (altså 10%-grensen), time- og dagsfravær og kommer på vitnemålet.   
Brukes ved fravær uten melding eller dokumentasjon.

**M: Udokumentert fravær, melding gitt**.  
Fraværet er meldt av elev, men det teller ikke som dokumentert fravær. Teller som X, på fagfravær, time- og dagsfravær, men kan komme eleven til gunst hvis tvil om orden- og atferdskarakter. Benyttes når eleven har informert skolen om årsak til fraværet.

**D: Dokumentert fravær**.  
Dokumenteres fortrinnsvis av sakkyndig, lege, tannlege, psykolog, helsesykepleier eller om det er dokumentasjon fra andre velferdsgrunner eller politisk arbeid. Teller på dag- og timefravær, samt på vitnemål, men ikke på fagfraværet.

**!:** **Eleven har opplæring i andre fag**.  
Brukes når eleven ikke har fått undervisning i et fag pga. annen aktivitet i skolens regi. Benyttes når skolen har planlagt en annen opplæring for eleven i denne økta. Økta skal gjennomføres på et annet tidspunkt. Skal ikke telle på fagfravær eller føres på vitnemålet.

**R: Rettighetsfravær**.  
Er rettighetsfravær, slik som møte i elevrådet eller annet skoleadministrativt arbeid. Benyttes ved elevrådsarbeid, samtale med rådgiver/helsesykepleier/ledelse eller avtalt studiearbeid. Skal ikke telle på fagfravær eller settes på vitnemålet.

**§:** **Trukket fra på vitnemål etter søknad**.  
Med paragraf menes det at fraværet ikke skal telle på vitnemålet, etter innvilgelse av søknad for dette. Når § settes på et dagsfravær, medfører det at koden også gjelder for timene denne dagen.

Hønefoss 16.08.2024

Torunn Mathisen

rektor